
	[bookmark: nev]FIBI LADISLAV
informatika - történelem
MA, 8. félév
Selye János Egyetem
Tanárképző Kar
	






Témavezető:
	Prof. Ing. Stoffová Veronika, CSc.
Egyetemi tanár, SJE 




On-line szótár informatikából

Munkánk célja egy olyan háromnyelvű szótár létrehozása volt, amely a szavak egyik nyelvről a másikra történő átfordításán túl lehetővé teszi bővebb információk, leírások tárolását is mindhárom nyelven. Fontos elvárás volt, hogy a szótár egyazon időben több felhasználó munkáját is lehetővé tegye. Annak elérése érdekében, hogy a szótár rövid idő alatt sok szót tartalmazzon, úgy terveztük az alkalmazást, hogy új bejegyzés létrehozására minden, tehát nem regisztrált és nem bejelentkezett felhasználónak is lehetősége legyen. Hogy a szavak között mégse szerepelhessenek nyelvtanilag, jelentéstanilag vagy logikailag helytelen bejegyzések, minden új szó csak elbírálás és jóváhagyás után kerülhet be a szótár szavai közé. A bírálatot egy regisztrált felhasználó végzi. Alkalmazásunk létrehozásához a webszerver, PHP szkriptnyelv és a MySQL adatbázis kezelő rendszer hármasát választottuk. A szakszótár webböngészőben történő megjelenésének befolyásolására a kaszkádolható stíluslapokat használtuk. A hosszú leírásokat XML fájlokban tároljuk.
Munkánk bevezetőjében megkíséreltük megvilágítani, miért fontos egy ilyen többnyelvű szakszótár létrehozása és használata, különösen a mi körülményeink között. Az első fejezetben felvázoltunk egyet a probléma lehetséges megoldásai közül, és leírtuk azokat az eszközöket amelyeket felhasználtunk az alkalmazás megvalósítása során. Rávilágítottunk arra is, milyen előnyökkel jár ezek használata.
A második fejezet az alkalmazás leírását, az adatstruktúrákat és a működést tartalmazza azokkal a problémákkal együtt, amelyekkel szemben találtuk magunkat a fejlesztés során.

